Ririnui Mita: Central North Island Forests Land Collective Settlement Bill — Third Reading 
Ririnui Mita: Central North Island Forests Land Collective Settlement Bill — Third Reading 
[Volume:650;Page:19131] 
Hon MITA RIRINUI (Associate Minister in charge of Treaty of Waitangi Negotiations) 
: 
Tena ano koe kai te Kaihautu te ahua nei kei a au te korero whakamutunga mo tenei kaupapa kai waenganui i a tatau. He paku korero noa iho taku i tenei wa. A kua korerohia nga korero mai i tena ropu i tena ropu i tena ropu a me tenei Kawanatanga i te ahuatanga o tenei pire e pa nei ki te ngahere o te tuawhenua. No reira tu tonu nga mihi ki nga matawaka kua tatu mai a te arikinui e Tumu me nga karangaranga hapu kei waenganui i a tatou i tenei ra Te Arawa Mataatua Tainui tenei ra te mihi atu ki a koutou tena koutou tena koutou tena koutou katoa. A te wa ka mihi ano au ki enei o oku whanaunga hara mai ra i Te Tai Tokerau.  
No reira e te Kaihautu me pehea rawa nga korero maku. Otira taku he tu ki te tautoko i nga mihi me nga kupu o taku hoa rangatira te Minita Maori a Parekura Horomia te tino Honore. Nana i tu ake ki te mihi ki te tautoko i a ratou katoa i arahi mai ra i te kaupapa mo tenei pire mai ra i te hau kainga a tatu iho nei ki Te Whanga-nui-a-Tara ki te Whare Paremata a ki te Ana o nga Raiona. No reira na runga i tena me ki ra kua oti katoa ra nga korero kua oti katoa. Kore e tu tenei ki te whakahe ki tena ki tena ki tena e tu ana ki te whakamihi atu ki nga whakaaro katoa kua whakaatuhia i tenei ra. No reira kua mihingia nga mihi ki nga Minita o mua ki tena Pirimia nana i arahi nga kereme o Ngai Tahu me Tainui i tona wa a nga Minita katoa i raro i a ia. No reira tautoko i nga mihi ki a ratou.  
Otira hoki noa atu taku mihi ki tena o wa tatau Minita Maori rangatira mai ra i Ngapuhi i a Matiu Rata. I te tau 1975 nana te kaupapa i whakato i roto i te Whare nei na ka puta taua pire hei whakawhiriwhirihia i nga kereme raupatu whenua. Nana ano i whakatu i tena Taraipiunara o Waitangi. Me ki ra te korero nana te kaupapa i timata. Ki te kore taua ture e kore tatou i huihui ai i tenei ra.  
Me te mihi ano ki te Minita mai ra i a Tainui i a Maniapoto a ko Koro Wetere te Honore. Nana i whakawhanuihia i te mana o te Taraipiunara o Waitangi i ahei ratou ki te hoki whakamuri ki te tau 1840 koi ra te timatanga o nga mahi tukino a te Karauna ki a ngai tatau huri noa te motu. No reira tika ana kia mihingia atu nga Minita o mua engari kaua tatau e wareware na wai i timata he aha hoki te kaupapa i timatahia ai?  
No reira na runga i tena huri atu au ki nga matawaka. Na ratau tonu te kaupapa o tenei ra e tika ana kia mihingia atu ratau. No reira me penei ra te ki waiho tena nga korero i ana korero me era me era me era. Taku kei te mihi atu ki te whakaiti i mua ki a koutou no reira tena koutou tena koutou tena koutou katoa.  
E te Kaihautu he inoi taku nei ki a koe waiho taku korero kia ahua mana tonu. Kaua e huri atu ki tera reo kia ahua rite tonu ki te remana. Ka ahua kawa hoki. No reira na runga i tena kia tau te rangimarie ki a koe e te Kaihautu. Tena koe huri noa kia ora tatau katoa. 
[ 
Greetings once again to you Madam Assistant Speaker. It appears that I have the last word in this matter. I will be brief. We have heard from each of the collectives involved and this Government in respect of this bill and matters relating to the central North Island forests land. I restate the acknowledgments to the iwi collectives present here to the paramount chief Tumu and the many hapu from Te Arawa Mataatua and Tainui. At the appropriate time I will acknowledge my kin who have come from North Auckland. 
So what can I add? I stand to support the acknowledgments of the Minister of Maori Affairs the Hon Parekura Horomia. He endorsed all you who have led the work that brings this legislation to Parliament here in Wellington to the lion’s den. We can say that all that needed to be spoken has been spoken. I agree with all that has been said today. Acknowledgments have been made to Ministers past and present and to the Prime Minister who settled the claims of Ngai Tahu and Tainui and I support those acknowledgments. 
I also acknowledge the former Minister of Maori Affairs from Ngapuhi Matiu Rata.  
In 1975 he began this process through the House that established the Waitangi Tribunal. He was the instigator of all this. Had it not been for his efforts we would not be here today. 
I acknowledge the former Minister from Tainui and Ngati Maniapoto the Hon Koro Wetere. He extended the jurisdiction of the Waitangi Tribunal allowing it to look into claims from 1840 the year when the attacks of the Crown against us in these isles commenced. So it is right to acknowledge past Ministers but we must never forget who started it and why it was started.  
Because of that I turn to the different iwi collectives before us. This matter belongs to them; it is appropriate that we acknowledge them. So the accolades must be accorded to each of them. Let each relate its own story. My part is merely to stand in humility to acknowledge and congratulate you. Greetings to you all.  
Madam Assistant Speaker I seek that my address not be interpreted so that its tenor and flavour is not lost and does not become distasteful like a lemon. So let peace and good tidings prevail upon you Madam Assistant Speaker. My thanks to you and to all of us throughout. 
]  
Bill read a third time. 
Waiata; karanga